钦定古今图书集成/明伦汇编/闺媛典/第071卷 > 居翼隆妻茅氏
## 钦定古今图书集成/明伦汇编/闺媛典/第071卷 > 居翼隆妻茅氏

按《海宁县志》：“茅氏，观察鹿门坤之女，而苑马卿居守
仲子翼隆之妻也。妇于居三载而寡。又三载，自仲子
墓归，自经以死。方仲子之亡也，氏乳子。方五日，仲子
疾革，家人匿不以闻。仲子既绝而不瞑者移日。及氏
闻仲子死且十日，乃阴以三尺绠纳怀中。久之，以其
孤托仲兄茅国缙子之，复因季兄茅维而女。其女如
仲，子墓拜归，入户自尽。